03.06.2025.

*Par iepirkumu procedūras “**Saules elektrostacijas uzstādīšana uz ēkas jumta divos objektos” (ID Nr. RS 2025/30) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi vēstuli ar lūgumu sniegt atbildes uz jautājumu par iepirkuma procedūras “Saules elektrostacijas uzstādīšana uz ēkas jumta divos objektos” (ID Nr. RS 2025/30) (turpmāk – iepirkuma procedūra) nolikuma prasībām.

**1. jautājums:**

Projekta realizācijai nepieciešamās tehniskās dokumentācijas izstrāde un saskaņošana, no pieredzes, aizņem līdz 2 mēnešiem (viens mēnesis izstrādei un viens turpmākai saskaņošanai). Materiālu sagāde un sistēmas uzstādīšana aizņems līdz 2 mēnešiem (1-4 nedēļas materiālu piegādei un līdz 4 nedēļām uzstādīšana). Papildus nepieciešams laiks nodošanai ekspluatācijai. Jāņem vērā, ka noslēdzot līgumu jūnijā, pēc 4 mēnešiem, tas ir oktobrī, var jau nebūt pietiekošās saules intensitātes lai nodrošinātu nepieciešamo ražību priekš 24st testa, kas nepieciešams AS “Sadales Tīkls”. Tas paildzinās projekta realizāciju līdz pavasara pirmai saulei, no pieredzes, parādās aprīlī.

Lūgums pagarināt iepirkuma līguma termiņu no 2 līdz 10 mēnešiem.

**1.atbilde:**

Pasūtītājs informē, ka saskaņā ar Iepirkuma komisijas lēmumu iepirkuma procedūras nolikumā ir veikti grozījumi un tajā skaitā attiecībā uz iepirkuma priekšmeta 1.daļu ir pagarināts iepirkuma līguma izpildes termiņš. Lūdzam skatīt grozījumus Pasūtītāja mājaslapā un Elektronisko iepirkumu sistēmā.

Papildu paskaidrojam, ka Pasūtītāja rīcībā ir informācija, ka Nolikumā norādītajos termiņos darbus ir iespējams izpildīt. Ņemot vērā, ka Pasūtītāja ieskatā minētais termiņš ir pietiekams Tehniskajā specifikācijā minēto darbu veikšanai, tad attiecīgajā situācijā atkāpes no iepirkuma procedūras Nolikumā noteiktā darbu izpildes termiņa netiks veiktas. Attiecīgi iepirkuma priekšmeta 2.daļā grozījumi netiek plānoti.

Iepirkumu komisijas priekšsēdētāja K. Meiberga